CELEX: 32006R1424
Language: mt
Date: 2006-09-25 00:00:00
Title: Regolament tal-Kunsill (KE) Nru 1424/2006 tal- 25 ta’ Settembru 2006 li jemenda r-Regolament tal-Kunsill (KE) Nru 1676/2001 li jimponi dazju anti-dumping definittiv u li jiġbor definittivament id-dazju provviżorju impost fuq l-importazzjoni tal-film tal-polyethylene terephthalate li joriġina fl-Indja u fir-Repubblika tal-Korea

16.3.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               350
            
         REGOLAMENT TAL-KUNSILL (KE) Nru 1424/2006
   tal-25 ta’ Settembru 2006
   li jemenda r-Regolament tal-Kunsill (KE) Nru 1676/2001 li jimponi dazju anti-dumping definittiv u li jiġbor definittivament id-dazju provviżorju impost fuq l-importazzjoni tal-film tal-polyethylene terephthalate li joriġina fl-Indja u fir-Repubblika tal-Korea
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 384/1996 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea(“ir-Regolament bażiku”) (1),
   Wara li kkunsidra r-Regolament tal-Kunsill (KE) Nru 1676/2001 tat-13 ta’ Awwissu 2001 (2) li jimponi dazju anti-dumping definittiv u li jiġbor definittivament id-dazju provviżorju impost fuq l-importazzjoni tal-film tal-polyethylene terephthalate li joriġina fl-Indja u fir-Repubblika tal-Korea, u b’mod partikolari l-Artikolu 1(3) tiegħu,
   Wara li kkunsidra l-proposta ppreżentata mill-Kummissjoni wara konsultazzjoni mal-Kumitat Konsultattiv,
   Billi:
   A.   PROĊEDURA PREĊEDENTI
   
               (1)
            
            
               Il-Kunsill, permezz tar-Regolament (KE) Nru 1676/2001 impona dazju anti-dumping definittiv fuq importazzjonijiet fil-Komunità ta’ film tal-polyethylene terephthalate (PET film) li joriġina, inter alia, mill-Indja. Minħabba n-numru kbir ta’ produtturi esportaturi ta’ PET film mill-Indja, matul l-investigazzjoni li wasslet għall-addozzjoni ta’ dak ir-Regolament (“l-investigazzjoni oriġinali”) kampjun tal-produtturi esportaturi intgħażlet skond l-Artikolu 17 tar-Regolament bażiku. Marġini individwali ta’ dumping b’firxa ta’ minn 0 % sa 65,3 % ġew ikkalkulati għall-kumpaniji investigati individwalment u marġini ta’ dumping ta’ 57,7 % ġie kkalkulat ukoll, skond l-Artikolu 9(6) tar-Regolament bażiku, għal kumpaniji li kkooperaw li m’humiex parti mill-kampjun. Sussegwentement ġew imposti dazji anti-dumping b'firxa ta' minn 0 % sa 62,6 %, li jieħdu wkoll in konsiderazzjoni id-dazji ta' kontro-bilanċ li jirriżultaw minn sussidji fuq l-esportazzjoni impost fuq l-istess prodotti li joriġinaw mill-Indja, li mbagħad kienu applikabbli permezz tar-Regolament tal-Kunsill (KE) Nru 2597/1999 tas-6 ta' Diċembru 1999 (3).
            
         
               (2)
            
            
               Il-Kunsill, bir-Regolament (KE) Nru 366/2006 (4) tas-27 ta’ Frar 2006 (“ir-Regolament li jemenda”), emenda l-livell ta’ marġini ta’ dumping ikkalkulat bir-Regolament (KE) 1676/2001. Il-firxa ta’ marġini ta’ dumping ġdida ta’ bejn 3.2 % u 29,3 % u l-firxa ġdida ta’ dazju anti-dumping ta’ bejn 0 % u 18 %, mill-ġdid biex jittieħed kont tad-dazji ta' kontrobilanċ li jirriżultaw mis-sussidji fuq l-esportazzjoni imposti fuq l-istess prodotti li joriġinaw mill-Indja, kif modifikati skond ir-Regolament tal-Kunsill (KE) Nru 367/2006 tas-27 ta' Frar 2006 (5), li ġie adottat wara reviżjoni ta’ l-iskadenza tar-Regolament (KE) Nru 2597/1999.
            
         
               (3)
            
            
               Barra minn hekk, ir-Regolament (KE) Nru 367/2006 jistabbilixxi dazju ta’ kontro-bilnċ applikabbli għal kumpaniji oħra apparti dawk elenkati fl-Artikolu 1(2) b’19,1 %, il-marġini ta’ sussidju għal dawk il-kumpaniji qed ikun ikkalkulat fil-livell ta’ 12 %.
            
         
               (4)
            
            
               L-Artikolu 1(3) tar-Regolament (KE) Nru 1676/2001, kif emendat bir-Regolament (KE) Nru 366/2006, jistabbilixxi tliet kriterji, kif dettaljat fil-premessa (7) hawn taħt, li, meta tintlaħaq, tagħti l-possibbiltà lill-produtturi esportaturi Indjani li ma kinux soġġetti għall-miżuri ta’ anti-dumping li jsegwu l-investigazzjoni oriġinali li jingħataw trattament ta' produttur esportatur ġdid. L-applikanti, li jingħataw dan it-trattament, huma attribbwiti l-istess rata ta' dazju bħall-kumpaniji li kienu kkooperaw fl-investigazzjoni oriġinali imma ma kinux inklużi fil-kampjun. Huma għalhekk soġġetti għal dazju li jikkorrispondi għall-medja mkejla ta’ marġini ta’ dumping stabbilita għall-kumpaniji inklużi fil-kampjun matul l-investigazzjoni oriġinali, li jinftiehem li kull marġini żero u de minimis huwa injorat, skond l-Artikolu 9(6) tar-Regolament bażiku.
            
         
               (5)
            
            
               Matul l-investigazzjoni oriġinali, il-medja mkejla ta’ marġini ta’ dumping imsemmija hawn fuq kien ikkalkulat bħala l-medju mkejjel tal-marġini tad-dumping tat-tliet kumpaniji użati bħala kampjuni, minħabba li wieħed mill-erba' kumpaniji użati oriġinalment bħala kampjuni kellhom marġini ta' żero. Il-marġini medju mkejjel ta’ dumping ikkalkulat fl-investigazzjoni oriġinali kien, kif imsemmi fil-premessa (1), 57,7 %. Il-Regolament ta’ emenda jnaqqas b’mod sinifikanti l-marġini ta’ dumping tat-tliet kumpaniji msemmija hawn fuq. Il-marġini ta’ dumping medju mkejjel, li jrid jiġi applikat għall-kumpaniji li jissodisfaw il-kundizzjonijiet ta’ l-Artikolu 1(3) tar-Regolament (KE) Nru 1676/2001, ikkalkolat mill-ġdid wara s-sejbiet tar-Regolament li jemenda huwa għalhekk 15,5 %.
            
         B.   TALBIET TAL-PRODUTTUR ESPORTATUR ĠDID
   
               (6)
            
            
               Il-produttur esportatur Indjan RF Limited (‘l-applikant’) applika sabiex jingħata l-istess trattament bħall-kumpaniji li kkooperaw fl-investigazzjoni oriġinali ma kinux inklużi fil-kampjun (“trattament lil produttur esportatur ġdid”).
            
         
               (7)
            
            
               Saret eżaminazzjoni sabiex ikun determinat jekk l-applikant jissodisfax il-kriterji sabiex jingħata t-trattament ta' produttur esportatur ġdid kif stabbilit fl-Artikolu 1(3) tar-Regolament (KE) Nru 1676/2001, prinċipalment ġie eżaminat:
               
                           —
                        
                        
                           li ma esportax fil-Komunità l-oġġetti deskritti fl-Artikolu 1(1) ta’ dak ir-Regolament matul il-perjodu ta’ investigazzjoni oriġinali (1 ta’ April 1999 sal-31 ta' Marzu 2000),
                        
                     
                           —
                        
                        
                           li m’hu relatat ma ebda esportatur jew produttur fl-Indja soġġett għall-miżuri imposti bir-Regolament
                        
                     u
               
                           —
                        
                        
                           li esporta l-oġġetti kkonċernati wara l-perjodu ta' investigazzjoni, jew inkella daħal f'obbligazzjoni kuntrattwali irrevokabbli biex jesporta kwantità sinifikanti lejn il-Komunità,
                        
                     
         
               (8)
            
            
               Intbagħat kwestjonarju lill-applikant li ntalab ukoll jipprovdi evidenza biex juri li laħaq it-tliet kriterji msemmija hawn fuq.
            
         
               (9)
            
            
               L-applikant wieġeb għall-kwestjonarju u pprovda evidenza li hija kkunsidrata suffiċjenti biex jiġi kkunsidrat bħala produttur esportatur ġdid.
            
         
               (10)
            
            
               Ir-rata ta’ dazju anti-dumping applikata għall-applikant għandha tkun ibbażata fuq marġini ta’ dumping medju mkejjel stabbilit għall-partijiet magħżula fil-kampjun fl-investigazzjoni oriġinali, kif modifikat wara r-Regolament li jemenda, i.e. 15,5 %, kif indikat fil-premessa (5) hawn fuq.
            
         
               (11)
            
            
               Minħabba, li skond l-Artikolu 14(1) tar-Regolament bażiku, ebda prodott ma għandu jkun soġġett għad-dazji anti-dumping u ta' kontrobilanċ għall-iskop tat-trattar ma’ wieħed u l-istess sitwazzjoni li tfiġġ mid-dumping jew mis-sussidju ta’ l-esportazzjoni, din ir-rata ta’ dazju għandha titqiegħed mill-marġini ta’ sussidju ta’ esportazzjoni ta’ l-applikant kif assigurat mill-investigazzjoni kontra s-sussidju li wasslet għall-adozzjoni tar-Regolament (KE) Nru 367/2006 (ara l-premessa (59) tar-Regolament (KE) Nru 366/2006). Minħabba li l-applikant ma għandux dazju ta' kontrobilanċ individwali, ir-rata ta' dazju stabbilita għall-kumpaniji l-oħra kollha għandu japplika.
            
         
               (12)
            
            
               Ir-rata ta’ dazju anti-dumping applikabbli għall-applikant għandha għalhekk tkun ikkalkulata kif indikat fit-tabella hawn taħt:
               
                           Kumpanija
                        
                        
                           Marġini ta’ sussidju għall-esportazzjoni
                        
                        
                           Marġini ta’ sussidju totali
                        
                        
                           Il-marġni tad-dumping
                           
                        
                        
                           Dazju CVD
                        
                        
                           Dazju AD
                        
                        
                           Rata ta’ dazju totali
                        
                     
                           SRF Limited
                        
                        
                           12,0  %
                        
                        
                           19,1  %
                        
                        
                           15,5  %
                        
                        
                           19,1  %
                        
                        
                           3,5  %
                        
                        
                           22,6  %
                        
                     
         
               (13)
            
            
               L-applikant u l-industrija tal-Komunità ġew informati bis-sejbiet ta’ l-eżaminazzjoni u kellhom l-opportunità li jissottomettu l-kummenti tagħhom.
            
         
               (14)
            
            
               L-applikant isottometta kummenti dwar il-kalkolu tal-marġini tad-dumping. Dawn il-kummenti ġew meħuda in kunsiderazzjoni u huma riflessi hawn fuq.
            
         
               (15)
            
            
               L-argumenti l-oħra kollha u s-sottomissjonijiet magħmula mill-partijiet ġew analizzata u meħuda sewwa in kunsiderazzjoni fejn meħtieġ,
            
         ADOTTAT DAN IR-REGOLAMENT:
   Artikolu 1
   L-Artikolu 1(2) tar-Regolament (KE) Nru 1676/2001 għandu jiġi mibdul b'dan li ġej:
   
      “2.   2. Ir-rata tad-dazju definittiv kontra d-dumping li tapplika għall-prezz nett ħieles-fil-fruntiera-tal-Komunità, qabel id-dazju għandha tkun kif ġej għall-prodotti li joriġinaw mill-:
      
                  Pajjiż
               
               
                  Kumpanija
               
               
                  Dazju definittiv (%)
               
               
                  Kodiċi addizzjonali TARIC
               
            
                  L-Indja
               
               
                  
                              Ester Industries Limited
                           
                        
                              75-76, Amrit Nagar
                           
                        
                              Behind South Extension Part-1
                           
                        
                              New Delhi 110 003
                           
                        
                              India
                           
                        
               
                  17,3 
               
               
                  A026 
               
            
                  L-Indja
               
               
                  
                              Flex Industries Limited
                           
                        
                              A-1, Sector 60
                           
                        
                              Noida 201 301 (U.P.)
                           
                        
                              India
                           
                        
               
                  0 
               
               
                  A027 
               
            
                  L-Indja
               
               
                  
                              Garware Polyester Limited
                           
                        
                              Garware House
                           
                        
                              50-A, Swami Nityanand Marg
                           
                        
                              Vile Parle (East)
                           
                        
                              Mumbai 400 057
                           
                        
                              India
                           
                        
               
                  6,8 
               
               
                  A028 
               
            
                  L-Indja
               
               
                  
                              Jindal Poly Films Limited
                           
                        
                              56 Hanuman Road
                           
                        
                              New Delhi 110 001
                           
                        
                              India
                           
                        
               
                  0 
               
               
                  A030 
               
            
                  L-Indja
               
               
                  
                              MTZ Polyfilms Limited
                           
                        
                              New India Centre, 5th floor
                           
                        
                              17 Co-operage Road
                           
                        
                              Mumbai 400 039
                           
                        
                              India
                           
                        
               
                  18,0 
               
               
                  A031 
               
            
                  L-Indja
               
               
                  
                              Polyplex Corporation Limited
                           
                        
                              B-37, Sector-1
                           
                        
                              Noida 201 301
                           
                        
                              Dist. Gautam Budh Nagar
                           
                        
                              Uttar Pradesh
                           
                        
                              India
                           
                        
               
                  0 
               
               
                  A032 
               
            
                  L-Indja
               
               
                  
                              SRF Limited
                           
                        
                              Express Building 9-10
                           
                        
                              Bahadur Shah Zaraf Marg
                           
                        
                              New Delhi 110 002
                           
                        
                              India
                           
                        
               
                  3,5 
               
               
                  A753 
               
            
                  L-Indja
               
               
                  Il-Kumpaniji l-oħra kollha
               
               
                  17,3 
               
               
                  A999 ”
               
            
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, 25 ta’ Settembru 2006.
      
         
            Għall-Kunsill
         
         
            Il-President
         
         M. PEKKARINEN
      
   
   
      (1)  ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).
   
      (2)  ĠU L 227, 23.8.2001, p. 1. Ir-Regolament kif emendat l-aħħar mir-Regolament (KE) Nru 1288/2006, (ĠU L 236, 31.8.2006, p. 1). Fir-rigward tal-Korea dan ir-Regolament skada fit-24 ta' Awwissu 2006 (ĠU C 199, 24.8.2006, p. 8).
   
      (3)  ĠU L 316, 10.12.1999, p. 1.
   
      (4)  ĠU L 68, 8.3.2006, p. 6
   
   
      (5)  ĠU L 68, 8.3.2006, p. 15. Regolament kif emendat l-aħħar bir-Regolament tal-Kunsill (KE) Nru 1288/2006, (ĠU L 236, 31.8.2006, p. 1)